Ilesia_de_Xesucristu_de_los_Santos_de_los_Últimos_Díes
Dios y el plan de salvación
La Ilesia de Xesucristu de los Santos de los Últimos Días enseña que Dios ye'l Padre Eternu de la raza humana, que Xesucristu ye'l fíu de Dios y que xunto col Espíritu Santu, constitúin lo que ye la Trinidá, siendo éstos trés personaxes distintes, xuníos nún solu envís redentor. Tolos fíos de Dios formen parte d'un plan divín nel que desenvuelven el potencial de llegar a vivir xuntos pa siempres, como families, n'esaltación divina, na presencia de Dios. El plan de salvación creóse na vida premortal nun conceyu compuestu por Dios, Xesucristu y nosotros. Toos nós (menos los que se rebelaron nel conceyu permortal) participemos na creación del mundu. El plan de salvación depiende dafechamente de Xesucristu y el so atonement (espiación). N'inglés, la pallabra atonement deriva de los componentes at-one-ment, que xuntos signifiquen un estáu d'unidá. Asina que s'entiende que la espiación nun solo mos ufre la gracia salvadora divina, sinón que tamién ye l'estáu de percumplimientu de los mandamientos y convenios fechos con Dios y de la nuesa potencial divina como los sos fíos. La doctrina de la espiación vencéyase muncho a la del arrepentimientu, que se fai volviendo'l corazón, les pallabres y les aiciones sinceramente haza'l Señor, esforciándose por obedecer a les sos lleis y mandamientos, y práutiques. Al facer l'arrepentimentu y aprovechar de la espiación y la nuesa potencial divina, l'Espíritu Santu tien un papel imprescindible. L'Espíritu Santu enséñamos la diferencia ente'l bien y el mal, consuélamos y testifica de Cristu--la so divinidá y la so eficacia pa salvanos y esaltanos. Si somos dignos d'ello, l'Espíritu Santu pue acompañamos constantemente como'l nuesu instructor y amigu, ayudándomos a reconocer cuáles coses y escoyetes son divines y aceutables, y cuáles nun lo son. Sicasí, siempre se da y se dará a los homes l'albitriu d'escoyer qué quieren pa sigo mesmos, seya aprovechase del evanxeliu de Cristu o siguir otru camín que nun-y prometa nada que dure. Esto ye un don y una responsibilidá, pos con esta llibertá vien les consecuencies de les nueses escoyetes. L'arrepentimientu déxamos llibranos de les consecuencies eternes de les males escoyetes que faigamos. Nel final, dependiendo de cómo dicidiemos vivir y cómo escoyemos o non el bien, sedremos xulgaos por Cristu. Dependiendo de cómo mos xulgue, habrá trés "graos" o "estaos" de gloria (na doctrina y convenios descríbense como la gloria del sol, la lluna, y les estrelles respeutivamente), que correspuenden con trés reinos: el reinu celestial, el reinu telestial, y el reinu terrestre. El reinu celestial ye onde mora Dios y la gloria y estáu del reinu son los más altos y esaltaos. El reinu telestial ye pa los nun quieren vivir como Dios, pero nun foron xente malo na vida mortal. El reinu terrestre ye onde dirán los nun escoyeron el bien qu'entendíen na vida mortal, pero nunca teníen un testimoniu de Cristu y nun son a vivir nun estáu como'l de Dios. Hai un cuartu sitiu preparáu pa los que y tuvieron y participaron del evanxeliu completu y sabíen que yera correutu y que Xesús yera'l Cristu, pero dicidieron inorar y ñegar el testimoniu que recibieron del Espíritu Santu y vivir a los sos deleres inicuos. Estos pertenecen al llugar que nel Llibru de Mormón se llama "les tiniebles esteriores". Solo los qu'entren nel reinu Celestial podrán ser y vivir pa siempres como'l nuesu Pá Eternu. Esto ye, teniendo toles caráuteristiques y poderes d'elli, podiendo crear mundos, criar fíos y gociase de progresu infinitu per toles eternidaes. Na doctrina SUD, esti mou de vivir llámase "vivir eternamente".